**Ministru kabineta noteikumu projekta “Grozījumi Ministru kabineta 2018. gada 7. augusta noteikumos Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2018. gada 7. augusta noteikumos Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība”” (turpmāk – MKN projekts) mērķis ir:   1. ieviest Diasporas likumā noteikto Vides aizsardzības un reģionālās attīstības ministrijas (turpmāk – VARAM) kompetenci izstrādāt un īstenot reģionālos diasporas atbalsta pasākumus, arī remigrācijas veicināšanas un atvieglošanas pasākumus; 2. izdarīt grozījumus un aktualizēt Ministru kabineta 2018. gada 7. augusta noteikumus Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība” (turpmāk – MK noteikumi).   Ar MKN projektu plānots īstenot šādus pasākumus:   1. grozīt remigrācijas atbalsta pasākuma kopējo pieejamo finansējumu; 2. grozīt vienam remigrācijas atbalsta pasākuma dalībniekam pieejamo finansējumu; 3. precizēt prasības attiecībā uz lietotajiem terminiem, piesaistīto investīciju noteikumiem, informācijas saņemšanu no citām valsts iestādēm un atbalsta pasākuma dalībniekiem; 4. precizēt vērtēšanas kritērijus.   MKN projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MKN projekts izstrādāts, lai:   1. ieviestu “Deklarācijā par Artura Krišjāņa Kariņa vadītā Ministru kabineta iecerēto darbību” minēto pasākumu Nr. 106. “Palīdzēsim atgriezties tautiešiem Latvijā, turpinot īstenot remigrācijas programmu ([www.paps.lv](http://www.paps.lv)) un ieviešot to kā pastāvīgu programmu”; 2. īstenotu VARAM prioritāro pasākumu 2019.-2021. gadam “Diasporas likuma normu īstenošanai (Atbalsta pasākums remigrācijas veicināšanai “Reģionālās remigrācijas koordinators”)” (turpmāk – prioritārais pasākums), kas ir apstiprināts ar Latvijas Republikas Saeimas 2019. gada 3. aprīļa pieņemto un 2019. gada 12. aprīlī Valsts prezidenta izsludināto likumu “Par valsts budžetu 2019. gadam” un kas paredz arī remigrācijas reģionālās attīstības pasākumu uzņēmējdarbības veicināšanai (atbalstu); 3. ieviestu Diasporas likumā noteikto VARAM kompetenci izstrādāt un īstenot reģionālos diasporas atbalsta pasākumus, arī remigrācijas veicināšanas un atvieglošanas pasākumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prioritārā pasākuma “Pilotprojekts pašvaldībās reemigrācijas veicināšanai “Reģionālās reemigrācijas koordinators”” ietvaros 2018. gada otrajā pusē tika izveidots remigrācijas reģionālās attīstības atbalsta pasākums, piešķirot finansējumu (atbalstu) saimnieciskās darbības uzsākšanai vai attīstībai Latvijā (Ministru kabineta 12.09.2017. prot. izr. Nr.45 53.§ 9. punkts Pilotprojekts pašvaldībās reemigrācijas veicināšanai "Reģionālās reemigrācijas koordinātors"). Ar šādu reģionālās attīstības atbalsta pasākumu tika atbalstītas ģimenes, kuras ir atgriezušās no ilgstošas prombūtnes ārvalstīs.  Pilotprojekta ietvaros Latvijā atgriezās 163 ģimenes. Savukārt interesi par finansiālo atbalstu saimnieciskajai darbībai izrādīja 170 interesenti, tika iesniegti 17 pieteikumi (informācija apkopota 2019. gada Vides aizsardzības un reģionālās attīstības ministrijas 2018. gadā īstenotā pilotprojekta “Reģionālais remigrācijas koordinators” atskaitē). Secināms, ka potenciālajiem remigrantiem un remigrantiem ir interese par šāda veida atbalstu, līdz ar to ir nepieciešams šādu atbalstu sniegt ilgtermiņā. Uz šāda atbalsta nepieciešamību norāda arī pētījumi, piemēram, Hazana M. (2016) veiktais pētījums[[1]](#footnote-2) “Atgriešanās Latvijā: remigrantu aptaujas rezultāti” apliecina, ka daļai remigrantu īpaša programma uzņēmējdarbības un saimnieciskās darbības kopumā uzsākšanai, palīdzētu atgriezties Latvijā.  Lai sniegtu atbalstu turpmāk, ir nepieciešams aktualizēt un precizēt spēkā esošo normatīvo regulējumu, kas nosaka šī atbalsta īstenošanas, novērtēšanas un finansēšanas kārtību.  Lai MK noteikumi atbilstu Ministru kabineta 2018. gada 21. novembra noteikumiem Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”, ir nepieciešams skaidri noteikt, kas tiek uzskatīts par atbalsta sniegšanas brīdi. Tāpat, atbilstoši minētajiem noteikumiem, ir nepieciešams precizēt MK noteikumu 14. punktu, precizējot kārtību, kādā remigrācijas atbalsta pasākuma dalībnieks sniedz informāciju par saņemto *de minimis* atbalstu.  Tā kā sākotnēji atbalstu bija paredzēts piešķirt tikai 2018. gadā, tad ir nepieciešams precizēt atbalsta piešķiršanas kārtības noteikumus, nosakot tādu finansējuma izmaksas termiņu, lai tas būtu piemērojams neatkarīgi no kalendārā gada.  2019. gada 14. martā stājās spēkā Eiropas Komisijas 2019. gada 21. februāra Regula 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē. Eiropas Komisija ir devusi iespēju dalībvalstīm izvēlēties maksimālo atbalsta apmēru vienam pretendentam un valstij, piemērojot regulas 1. panta 2. punktā noteikto – regulas 3. panta 2. un 3. punktu vai 3.a punktu.  Tā kā Latvija kā dalībvalsts spēj nodrošināt nepieciešamās prasības, lai piemērotu regulas 3. panta 3.a punktā noteikto, tad MK noteikumi ir izdarīti attiecīgie grozījumi.  Lai izvairītos no tā, ka atbalsts tiek piešķirts saimnieciskās darbības veicējiem, kuriem ir VID administrēto nodokļu parādi, ir nepieciešams papildināt MK noteikumus, iekļaujot liegumu saņemt atbalstu, ja ir uzkrāti nodokļu parādi. Ņemot vērā, ka prioritārā pasākuma ietvaros ir skaidri noteikts, ka kopējais finansējums šim atbalstam ir 200 000 *euro* gadā, bet finansējums vienam atbalsta pasākuma dalībniekam nepārsniedz 10 000 *euro*, tad to ir nepieciešams noteikt arī noteikumos.  Lai risinātu situāciju, kad atšķiras reālo pieteikumu skaits un kādā no plānošanas reģioniem netiek izlietots pieejamais finansējums pilnā apmērā, un būtu iespēja atbalstīt tos remigrantus, kuru projektu iesniegumā aprakstītā saimnieciskās darbības ideja ir dzīvotspējīga un konkrētajam plānošanas reģionam nozīmīga, nepieciešams rast iespēju kopējo remigrācijas atbalsta pasākuma finansējuma apjomu 200 000 *euro* apmērā sadalīt starp plānošanas reģioniem pēc faktiskās situācijas, precīzu sadalījumu atrunājot līgumos, ko VARAM slēdz ar plānošanas reģioniem.  Pēc MK noteikumu stāšanās spēkā un konkursa organizēšanas 2018. gadā tika secināts, ka dažos plānošanas reģionos pieteikto un potenciāli atbalstāmo projekta iesniegumu skaits bija lielāks nekā sākotnēji plānots. Savukārt citos plānošanas reģionos šis skaits bija mazāks. Ievērojot minēto, nepieciešams rast iespēju remigrācijas atbalsta pasākuma finansējuma apmēru (200 000 *euro* visos piecos plānošanas reģionos) nepieciešamības gadījumā pārdalīt starp plānošanas reģioniem, lai tādējādi būtu iespēja atbalstīt maksimāli vairāk pieteikto projektu iesniegumu.  Konkrēts finansējuma apmērs katram plānošanas reģionam tiktu fiksēts VARAM un plānošanas reģionu vienošanās par valsts budžeta finansējuma izlietojumu, kā to nosaka normatīvie akti[[2]](#footnote-3).  Jau šobrīd VARAM ar katru plānošanas reģionu slēdz vienošanos par valsts budžeta finansējumu, kas tiek novirzīts plānošanas reģionam. Tādējādi tiek norādīta un uzraudzīta valsts budžeta finansējuma izlietošanas uzskaite izdevumiem, kas atbilst ieskaitītā valsts budžeta finansējuma mērķim. Vienošanās par 2019. gada valsts budžeta finansējumu ir paredzēts, ka katram plānošanas reģionam atbalsta pasākuma īstenošanai ir piešķirti 40 000 *euro*, kā tas ir noteikts arī likumā “Par valsts budžetu 2019. gadam”. Norādām, ka gan 2019. gadā, gan arī turpmākajos gados nav paredzēts mainīt pieejamo finansējuma apjomu katram plānošanas reģionam.  MKN projekts noteic, ka plānotā finansējuma pārdale tiktu īstenota piešķirtā valsts budžeta finansējuma ietvaros.  Ņemot vērā pieredzi 2018. gadā, tika secināts, ka bija situācijas, kad remigrācijas atbalsta pasākuma dalībniekam nebija saprotams jēdziens “piesaistītās investīcijas”, līdz ar to nepieciešams precizēt, ka par piesaistītajām investīcijām var tikt uzskatīti arī savi resursi finanšu līdzekļu veidā ar nosacījumu, ka līdz maksājuma pieprasījuma brīdim tie tiks ieguldīti pamatlīdzekļos, kuri atbilst MK noteikumos minētajiem kritērijiem. Kā pierādījums tam var kalpot rēķini, pavadzīmes, čeki, bankas maksājuma izdrukas u.tml., kā arī zemesgrāmatas apliecība.  Jānorāda, ka minimālais piesaistīto investīciju apmērs tiek saglabāts 50% apmērā no projekta iesniegumā pieprasītā atbalsta finansējuma. Piemēram, ja atbalsta pasākuma dalībnieks pieprasa 10 000 *euro* (kas ir maksimāli pieejamā summa vienam projektam), tad projekts ir jānodrošina ar piesaistītājām investīcijā vismaz 50% apmērā no 10 000 *euro*, t.i., vismaz 5 000 *euro*. Lai salāgotu terminu lietošanu, ar MKN projektu ir nepieciešams precizēt vārda “pieprasītā” lietošanu.  Tā kā ne visiem saimnieciskās darbības veicējiem obligāti ir jāveido bilance, nepieciešams paredzēt to, ka pamatlīdzekļu ieguldījumus saimnieciskajā darbībā var apliecināt arī tad, ja tos iekļauj saimnieciskās darbības pamatlīdzekļu uzskaitē.  Lai maksimāli samazinātu risku, ka tiek atbalstīti tādi projekti, kas nav dzīvotspējīgi vai tādi projekti, kam tiek norādīts nepamatots piesaistīto investīciju apjoms vai prognozētais aprēķins no kopējā maksājuma no iedzīvotāju ienākuma nodokļa un valsts sociālās apdrošināšanas obligātajām iemaksām nākamo triju gadu periodā no projekta iesnieguma iesniegšana dienas, tad ir nepieciešams precizēt gan projekta iesniegumā norādāmo informāciju, gan pielikumā esošo vērtēšanas kritēriju A sadaļu, gan arī vērtēšanas komisijas tiesības samazināt minētu apjomu vai aprēķinu (vai daļu no tiem), ja tie nav pamatoti.  Tā kā 2018. gadā remigrantiem un potenciālajiem remigrantiem bija interese par saimnieciskās darbības veikšanu Rīgas teritorijā, tad MKN projekta ietvaros tiek izslēgti kritēriji, kas noteic, ka saimniecisko darbību nevar veikt Rīgā, kā arī deklarētā vai reģistrētā dzīvesvieta nevar būt Rīgā. Vienlaikus ar MKN projektu tiek noteikts, ka Rīgas plānošanas reģionam ir tiesības dot priekšroku projektu iesniegumiem, kas veicina remigrāciju konkrētās teritorijās. Piemēram, ja tiek iesniegti pieci projektu iesniegumi un visi atbilst kritērijiem, tad priekšroka var tikt dota projekta iesniegumam, kurā paredzēts veikt saimniecisko darbību ārpus Rīgas teritorijas.  Ņemot vērā, ka projekta iesniegumu var iesniegt persona, kura dzīvo ārzemēs, bet atbalstu var saņemt tikai tāds remigrants, kurš ir saimnieciskās darbības veicējs un kura deklarētā vai reģistrētā dzīvesvieta ir Latvijā, tad ir jāparedz lielāks laiks līguma slēgšanai.  Plānošanas reģioni par personu Pilsonības un migrācijas lietu pārvaldē (turpmāk - PMLP) rakstveidā pieprasa informāciju par personu dzīvesvietas adresēm, kā arī PMLP vienam no plānošanas reģioniem ir nodrošinājusi iespēju saņemt aktuālos un vēsturiskos dzīvesvietas adreses datus tiešsaistē, noslēdzot sadarbības līgumu par datu nodošanu tiešsaistē. Vērtējot iesniegumu atbilstību MK noteikumos minētajiem kritērijiem, katram plānošanas reģionam ir tiesības izvēlēties racionālāko informācijas apmaiņas veidu starp plānošanas reģionu un PMLP.  PMLP atbalsta līgumu slēgšanu ar plānošanas reģioniem par nepieciešamo Iedzīvotāju reģistra ziņu saņemšanu tiešsaistē.  Lai būtu iespēja kvalitatīvi izvērtēt iesniegtos projektus, ar MKN projektu vērtēšanas komisijai jāparedz tiesības pieprasīt atbalsta pasākuma dalībniekam iesniegt papildu informāciju. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Remigranti un potenciālie remigranti, kuri ir saimnieciskās darbības veicēji vai tie, kuri plāno uzsākt saimniecisko darbību. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo finansiālais atbalsts, kas būs pieejams šī remigrācijas atbalsta pasākuma ietvaros, motivēs remigrantus īstenot un attīstīt vai uzsākt saimniecisko darbību, radot jaunas darba vietas un papildu nodokļu ieņēmumus. Administratīvais slogs nepalielināsies atbalsta pasākuma īstenošanā iesaistītajām pusēm. |
| 3. | Administratīvo izmaksu monetārs novērtējums | MKN projekta tiesiskais regulējums administratīvo slogu neietekmē. Administratīvās izmaksas ir iekļautas projekta kopējās izmaksās, t.sk., nacionālā kontaktpunkta remigrācijas jautājumos nodrošināšana – 57 029 *euro* (atlīdzība – 30 528 *euro*, pamatkapitāla veidošana 15 000 *euro*, preces un pakalpojumi 11 501 *euro*) un reģionālo koordinatoru darbības nodrošināšana 200 000 *euro*. |
| 4. | Atbilstības izmaksu monetārs novērtējums | Nav paredzams, ka vienošanās par valsts budžeta finansējuma izlietojumu slēgšanas procesā administratīvās izmaksas naudas izteiksmē plānošanas reģioniem vai VARAM pārsniegtu 200 *euro*. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 657 029 | 0 | 643 529 | 0 | 643 529 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 657 029 | 0 | 643 529 | 0 | 643 529 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 657 029 | 0 | 643 529 | 0 | 643 529 | 0 | 0 |
| 2.1. valsts pamatbudžets | 657 029 | 0 | 643 529 | 0 | 643 529 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | 0  X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Papildu līdzekļi no valsts un pašvaldību budžeta 2019. gadā nav nepieciešami. Tiesiskajam regulējumam būs netieša ietekme uz valsts un pašvaldību budžetiem, ņemot vērā, ka jaunu komersantu rašanās un jaunu darba vietu izveidošanas rezultātā ir plānoti ieņēmumi valsts un pašvaldību budžetos (ieņēmumi no iedzīvotāju ienākuma nodokļa un valsts sociālās apdrošināšanas obligātām iemaksām. Provizoriski – par katriem 10 000 *euro* remigrācijas atbalsta finansējuma tā saņēmējam turpmāko trīs gadu laikā no projekta iesnieguma atbalstīšanas ir jārada tāds pats apmērs ieņēmumu valsts un pašvaldību budžetos).  Provizoriski plānoti papildu ieņēmumi budžetā no darba spēka nodokļiem un nodevām 125 837 *euro*/gadā, kas rastos, ja sekmīgi tiktu realizēti 20 saimnieciskās darbības projekti.  2019. gada izdevumus sedz no VARAM budžeta programmas 30.00.00 “Attīstības nacionālie atbalsta instrumenti” un budžeta programmas 31.00.00 “Atbalsts plānošanas reģioniem” (izdevumi 30.00.00. programmā ir 57 029 *euro*; izdevumi 31.00.00. programmā ir 600 000 *euro*).  Kopējie izdevumi prioritārā pasākuma īstenošanai 2019. gadā ir 657 029 *euro,* no kuriem 200 000 *euro* ir paredzēti remigrācijas atbalsta pasākuma finansējumam; 200 000 *euro* – reģionālo koordinatoru darbības nodrošināšanai; 200 000 *euro –* remigrācijas sekmēšanas pakalpojumiem pašvaldībās; 57 029 *euro* ­– VARAM pārraudzībā esošā nacionālā kontaktpunkta remigrācijas jautājumos izveidošanai un pārraudzībai.  Ministru kabineta sēdē (11.12.2018. sēdes prot. Nr.59 68.§ 2.1. apakšpunkts) tika atbalstīts VARAM iesniegtais informatīvais ziņojums “Par apropriācijas pārdali Vides aizsardzības un reģionālās attīstības ministrijas budžeta ietvaros” (TA-2572), kas paredz apropriācijas pārdali 152 640 *euro* apmērā, lai nodrošinātu remigrācijas koordinatoru darbu 2019. gadā katrā plānošanas reģionā. Savukārt Ministru kabineta sēdē (08.02.2019. ārkārtas sēdes protokola Nr.6 1.§ 3. punkts) tika atbalstīts informatīvais ziņojums “Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam”, kas paredz atbalstīt finansējumu 504 389 *euro* apmērā prioritārajam pasākumam 21\_03\_P Diasporas likuma normu īstenošanai (Atbalsta pasākums remigrācijas veicināšanai “Reģionālās remigrācijas koordinators”).  Vienlaikus jāuzsver, ka finansējuma piešķiršanas kārtību remigrācijas projektiem pašvaldībās (remigrācijas sekmēšanas pakalpojumi pašvaldībās) ir plānots noteikt ar atsevišķu VARAM rīkojumu. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | MKN projekts salāgots ar:  1. Komisijas 2013. gada 18. decembra Regulu Nr. 1407/2013/ES par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013);  2. Komisijas 2014. gada 27. jūnija Regulu Nr. 717/2014/ES par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu Nr. 1379/2013/ES par zvejas un akvakultūras produktu tirgu kopīgo organizāciju un ar ko groza Padomes Regulas Nr. 1184/2006/EK un Nr. 1224/2009/EK un atceļ Padomes Regulu Nr. 104/2000/EK (Eiropas Savienības Oficiālais Vēstnesis, 2013. gada 28. decembris, Nr. L 354/1) (turpmāk – Komisijas regula Nr. 717/2014);  3. Komisijas 2013. gada 18. decembra Regulu Nr. 1408/2013/ES par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013);  4. Komisijas 2019. gada 21. februāra Regulu 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2019. gada 22. februāris, Nr. L 051I) (turpmāk – Komisijas regula Nr. 316/2019). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas regula Nr. 1407/2013, Komisijas regula Nr. 717/2014, Komisijas regula Nr. 1408/2013, Komisijas regula Nr. 316/2019 | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013  3. panta 4. punkts | 2. punkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr. 717/2014 7. 3. panta 4. punkts | 2. punkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr. 1408/2013 3. panta 4. punkts | 2. punkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr.1407/2013 7. panta 4. punkts un 8. pants | 3. punkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr. 1408/2013 7. panta 4. punkts un 8. pants | 3. punkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr. 717/2014 7. panta 4. punkts un 8. pants | 3. punkts | Tiek ieviests pilnībā. | | Netiek paredzētas stingrākas prasības. |
| Komisijas regulas Nr. 2019/316 1. panta 2. punktā izteiktā 3. panta 3.a punkts | 5. punkts | Tiek ieviests pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MKN projektu tā izstrādes stadijā. |
| 2. | Sabiedrības līdzdalība projekta izstrādē | MKN projekts 2019. gada 23. aprīlī ievietots VARAM tīmekļvietnē [www.varam.gov.lv](http://www.varam.gov.lv)[[3]](#footnote-4), līdz ar to ieinteresētajām personām ir iespēja izteikt viedokli un sniegt priekšlikumus.  Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 14. punktam elektroniski sagatavots paziņojums par līdzdalības procesu 2019. gada 23. aprīlī ir iesniegts Valsts kancelejā publicēšanai tās tīmekļvietnē. |
| 3. | Sabiedrības līdzdalības rezultāti | Sabiedrības līdzdalības rezultātā iebildumi un priekšlikumi nav saņemti. |
| 4. | Cita informācija | 2019. gada 16. aprīlī tika organizēta VARAM pārstāvju un plānošanas reģionu pārstāvju sanāksme ar mērķi apspriest MKN projekta saturu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Vides aizsardzības un reģionālās attīstības ministrs Juris Pūce

Melnalksnis 66016768

[Davis.Melnalksnis@varam.gov.lv](mailto:Davis.Melnalksnis@varam.gov.lv)

1. Pētījums tiešsaistē latviešu valodā pieejams Latvijas Universitātes Diasporas un migrācijas pētījumu centra tīmekļvietnē https://www.diaspora.lu.lv/ petijumi/. [↑](#footnote-ref-2)
2. Reģionālās attīstības likuma 17.1 pants, Valsts pārvaldes iekārtas likuma 58., 59. un 60. pants. [↑](#footnote-ref-3)
3. VARAM tīmekļvietne http://www.varam.gov.lv/lat/likumdosana/normativo\_aktu\_projekti/regionalas\_politikas\_joma/?doc=27337 [↑](#footnote-ref-4)